# Budžeta un finanšu (nodokļu) komisija

Likumprojekts (steidzams) otrajam lasījumam

**Par vidēja termiņa budžeta ietvaru 2020., 2021. un 2022. gadam**

 ***(Nr. 454/Lp13)***

|  |  |  |  |  |
| --- | --- | --- | --- | --- |
| **Pirmā lasījuma redakcija** | **Nr.** | **Priekšlikumi** | **Ministru kabineta atzinums** | **Komisijas****atzinums** |
| **1.pants.**Ar gadskārtējā valsts budžeta likuma projekta sagatavošanu, vidēja termiņa budžeta ietvara likuma projekta sagatavošanu, ar valsts budžetu saistīto lēmumu pieņemšanu un rīcību īsteno [Fiskālās disciplīnas likumā](http://likumi.lv/ta/id/254896-fiskalas-disciplinas-likums) noteiktos fiskālās politikas principus un šādus vidēja termiņa budžeta politikas prioritāros attīstības virzienus:1) iedzīvotāju ienākumu nevienlīdzības mazināšana, palielinot minimālo mēneša darba algu, palielinot iedzīvotāju ienākuma nodokļa gada diferencēto neapliekamo minimumu, paaugstinot minimālo ienākumu līmeni un tuvinot pensiju pieaugumu apdrošināšanas iemaksu algu summas pieaugumam;2) valsts cilvēkkapitāla palielināšana, palielinot publisko finansējumu un veicot reformas veselības nozarē, izglītībā un zinātnē;3) valsts aktīvu atjaunošana, nodrošinot finansējumu jaunu pasažieru vilcienu iegādei, jauna cietuma būvniecībai un autoceļu atjaunošanai.4) publisko finanšu izlietojuma efektivitātes palielināšana, veicot administratīvi teritoriālo reformu. |  |  |  |  |
| **2.pants.** Šā likuma sagatavošanā izmantota IKP prognoze 2010.gada salīdzināmajās cenās 2020.gadam 25 309 000 000 *euro* apmērā, 2021.gadam 26 017 000 000 *euro* apmērā un 2022.gadam 26 744 000 000 *euro* apmērā. Šā likuma sagatavošanā izmantota IKP prognoze faktiskajās cenās 2020.gadam 33 154 000 000 *euro* apmērā, 2021.gadam 34 899 000 000 *euro* apmērā un 2022.gadam 36 736 000 000 *euro* apmērā. |  |  |  |  |
| **3.pants.** Šā likuma sagatavošanā izmantota potenciālā IKP prognoze 2010.gada salīdzināmajās cenās 2020.gadam 25 100 000 000 *euro* apmērā, 2021.gadam 25 904 000 000 *euro* apmērā un 2022.gadam 26 732 000 000 *euro* apmērā. Šā likuma sagatavošanā izmantota potenciālā IKP pieauguma tempa prognoze 2020.gadam 3,4 procenti, 2021.gadam 3,2 procenti, 2022.gadam 3,2 procenti. |  |  |  |  |
| **4.pants.** Vispārējās valdības budžeta strukturālās bilances mērķis atbilstoši Eiropas Kontu sistēmas metodoloģijai, kas noteikta saskaņā ar Eiropas Parlamenta un Padomes 2013. gada 21. maija regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (Dokuments attiecas uz EEZ) (turpmāk — Eiropas nacionālo un reģionālo kontu sistēma Eiropas Savienībā), 2020. gadā ir -0,5 procenti no IKP, 2021. gadā -0,5 procenti no IKP un 2022. gadā -0,5 procenti no IKP. |  |  |  |  |
| **5.pants.** Vispārējās valdības budžeta bilances prognoze atbilstoši Eiropas nacionālo un reģionālo kontu sistēmai Eiropas Savienībā 2020. gadā ir -0,4 procenti no IKP, 2021. gadā -0,3 procenti no IKP un 2022. gadā -0,5 procenti no IKP. |  |  |  |  |
| **6.pants.**Noteikt valsts budžeta finansiālās bilances apjomu un maksimāli pieļaujamo valsts budžeta izdevumu kopapjomu 2020., 2021 un 2022. gadam saskaņā ar šā likuma 1.pielikumu. |  |  |  |  |
| **7.pants.** Noteikt valsts budžeta ieņēmumu prognozes 2020., 2021. un 2022. gadam saskaņā ar šā likuma 1. un 2. pielikumu. |  |  |  |  |
| **8.pants.**Noteikt izlīdzinātos izdevumus 2020. gadā 1 500 923 178 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 720 085 608 *euro*, kopējās lauksaimniecības politikas un kopējās zivsaimniecības politikas izlīdzinātos izdevumus 552 343 239 *euro* un valsts parāda apkalpošanas izlīdzinātos izdevumus 228 494 331 *euro*. |  |  |  |  |
| **9.pants.**Noteikt izlīdzinātos izdevumus 2021. gadā 1 116 204 596 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 753 795 074 *euro*, kopējās lauksaimniecības politikas un kopējās zivsaimniecības politikas izlīdzinātos izdevumus 104 388 691*euro* un valsts parāda apkalpošanas izlīdzinātos izdevumus 258 020 831 *euro*. |  |  |  |  |
| **10.pants.** Noteikt izlīdzinātos izdevumus 2022. gadā 978 813 393 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 702 696 676 *euro*, kopējās lauksaimniecības politikas un kopējās zivsaimniecības politikas izlīdzinātos izdevumus 43 617 687*euro* un valsts parāda apkalpošanas izlīdzinātos izdevumus 232 499 031 *euro*. |  |  |  |  |
| **11.pants.**Noteikt, ka fiskālā nodrošinājuma rezerve 2020. gadam ir 0,1 procents no IKP. |  |  |  |  |
| **12.pants.** Noteikt, ka fiskālā nodrošinājuma rezerve 2021. gadam ir 0,1 procents no IKP. |  |  |  |  |
| **13.pants.**Noteikt, ka fiskālā nodrošinājuma rezerve 2022. gadam ir 0,1 procents no IKP. |  |  |  |  |
| **14.pants.**Noteikt koriģētos maksimāli pieļaujamos valsts budžeta izdevumus 2020. gadā 8 533 872 318 *euro*, 2021. gadā 9 302 988 927 *euro*un 2022. gadā 9 963 749 846 *euro*. |  |  |  |  |
| **15.pants.**Noteikt maksimāli pieļaujamo valsts budžeta kopējo izdevumu apjomu katrai ministrijai un citai centrālajai valsts iestādei 2020., 2021. un 2022. gadam saskaņā ar šā likuma 3. pielikumu. |  |  |  |  |
| **16.pants.** Ikgadējais pašvaldību kopējais aizņēmumu pieļaujamais palielinājums vidējā termiņā 2020., 2021. un 2022. gadam tiek noteikts 118 138 258 *euro*. Galvenā aizņēmumu prioritāte tiek noteikta aizņēmumi Eiropas Savienības un pārējās ārvalstu finanšu palīdzībasfinansēto projektu īstenošanai ar aizņēmuma apmēru, kas nepārsniedz projekta attiecināmo izmaksu kopsummu. |  |  |  |  |
| **17.pants.** Lai kompensētu Rīgas pašvaldības kontrolētās kapitālsabiedrības "Rīgas Satiksme" radīto negatīvo fiskālo ietekmi uz vispārējās valdības budžeta bilanci, noteikt, ka kompensācija tiek veikta no Rīgas pašvaldības budžetam piekrītošās iedzīvotāju ienākuma nodokļa ieņēmumu daļas pēc pašvaldību finanšu izlīdzināšanas, nepārsniedzot 38 000 000 *euro* 2020.gadā un 10 100 000 *euro* 2021.gadā. Kompensācijas summa var tikt precizēta atbilstoši Ministru kabineta pieņemtajam lēmumam ar nosacījumu, ka tas nerada negatīvu fiskālu ietekmi uz vispārējās valdības budžeta bilanci atbilstoši Eiropas nacionālo un reģionālo kontu sistēmas Eiropas Savienībā metodoloģijai. |  |  |  |  |
| **18.pants.** Noteikt, ka vispārējās valdības sektorā iekļautās valsts kapitālsabiedrības 2021. un 2022. gada negatīvā ietekme uz vispārējās valdības budžeta bilanci, kas aprēķināta saskaņā ar šā likuma 4.pielikumu, drīkst pārsniegt 5 000 000 *euro* tad, ja ir saņemta Ministru kabineta piekrišana. Kapitāla daļu turētājs nodrošina šī nosacījuma izpildi un, ja nepieciešama Ministru kabineta piekrišana, līdz likuma par valsts budžetu kārtējam gadam un vidēja termiņa budžeta ietvara likuma sagatavošanas grafikā noteiktajam termiņam iesniedz Ministru kabinetā attiecīgu ziņojumu.  |  |  |  |  |
| **19.pants.** Noteikt, ka vispārējās valdības sektorā iekļautās pašvaldību kapitālsabiedrības 2021. un 2022. gada negatīvā ietekme uz vispārējās valdības budžeta bilanci, kas aprēķināta saskaņā ar šā likuma 4.pielikumu, drīkst pārsniegt 5 000 000 *euro* tad, ja ir saņemta Ministru kabineta piekrišana, ja vien attiecīgā pašvaldības nenodrošina, ka attiecīgās pašvaldības un visu tās institūciju, kas iekļautas vispārējās valdības sektorā, kopējā ietekme uz vispārējās valdības budžeta bilanci tiek prognozēta neitrāla vai pozitīva un par to ir saņemts Finanšu ministrijas atzinums. Kapitāla daļu turētājs nodrošina šī nosacījuma izpildi un, ja nepieciešama Ministru kabineta piekrišana, līdz likuma par valsts budžetu kārtējam gadam un vidēja termiņa budžeta ietvara likuma sagatavošanas grafikā noteiktajam termiņam iesniedz Finanšu ministrijā attiecīgu ziņojumu, kuru Finanšu ministrija tālāk virza izskatīšanai Ministru kabinetā. |  |  |  |  |
| **20.pants.** Noteikt, ka informācija par vispārējās valdības sektorā iekļauto kapitālsabiedrību faktisko un prognozēto ietekmi uz vispārējās valdības izdevumiem, ieņēmumiem, budžeta bilanci un parādu ir publiski pieejama. | **1****2** | **Juridiskais birojs**ierosinām papildināt 20. pantu ar vārdiem “un Finanšu ministrija to iekļauj gadskārtējā valsts budžeta likuma projekta (budžeta likumu projektu paketes) paskaidrojumos”.**Juridiskais birojs** *Vienlaikus Juridiskais birojs rosina regulējumu, kura mērķis ir novērst vispārējās valdības sektorā iekļauto valsts un pašvaldību kapitālsabiedrību nekontrolētu ietekmi uz vispārējās valdības budžeta bilanci (likumprojekta 18., 19. un 20. pants) turpmāk veidot kā pastāvīgu regulējumu, ietverot to, piemēram, Fiskālās disciplīnas likumā. Juridiskā biroja ieskatā likumos, kuru darbība ir terminēta (gadskārtējā valsts budžeta likums un vidēja termiņa budžeta likums) varētu tikt iekļauti tikai ar konkrēto saimniecisko gadu cieši saistīti nosacījumi.*  |  |  |
| **21.pants.**Lai nodrošinātu virssaistību neitrālu ietekmi uz vispārējās valdības budžeta bilanci Eiropas Savienības struktūrfondu un Kohēzijas fonda darbības programmas "Izaugsme un nodarbinātība" ietvaros, virssaistības tiek kompensētas no Eiropas Savienības fondu finansējuma līdz plānošanas perioda beigām atbilstoši Ministru kabineta lēmumam. |  |  |  |  |
| **22.pants.** Noteikt, ka akciju sabiedrības "Augstsprieguma tīkls" dividendēs izmaksājamā peļņas daļa par 2019. pārskata gadu ir ne mazāk kā 1 735 958 *euro* (ieskaitot uzņēmumu ienākuma nodokli), par 2020. pārskata gadu ir ne mazāk kā 2 715 775 *euro* (ieskaitot uzņēmumu ienākuma nodokli) un par 2021. pārskata gadu ir ne mazāk kā 2 715 775 *euro* (ieskaitot uzņēmumu ienākuma nodokli). |  |  |  |  |
| **23.pants.** Noteikt, ka valsts akciju sabiedrības "Latvijas Loto" dividendēs izmaksājamā peļņas daļa par 2019. pārskata gadu ir ne mazāk kā 2 241 000 *euro* (ieskaitot uzņēmumu ienākuma nodokli) un par 2020. pārskata gadu ir ne mazāk kā 2 234 000 *euro* (ieskaitot uzņēmumu ienākuma nodokli). |  |  |  |  |
|  | **3** | **Deputāts I.Pimenovs**Papildināt likumprojektu ar jaunu pantu šādā redakcijā:“Noteikt, ka Ministru kabinets līdz 2020. gada 1. oktobrim iesniedz Saeimā likumprojektu “Grozījumi likumā “Par nekustamā īpašuma nodokli””, kurā ir noteikta ar nekustamā īpašuma nodokli neapliekamā dzīvojamās platības daļa par katru šajā nekustamajā īpašumā deklarēto Latvijas valstspiederīgo personu, un kurš stājas spēkā 2021. gada 1.janvārī.” |  |  |
|  | **4** | **Deputāts I.Pimenovs**Papildināt likumprojektu ar jaunu pantu šādā redakcijā: “Noteikt, ka Ministru kabinets līdz 2020. gada 1. oktobrim iesniedz Saeimā likumprojektu par Solidaritātes nodokļa likuma atcelšanu vienlaikus ar likumprojektu par grozījumiem likumā “Par iedzīvotāju ienākuma nodokli” un likumā “Uzņēmumu ienākuma nodokļa likums”, kas no 2021. gada 1. janvāri nodrošina progresivitātes principa piemērošanu fizisko personu visu veidu ienākumu, t.sk. kapitāla pieauguma un kapitāla, kas nav kapitāla pieaugums, aplikšanā ar nodokļiem.” |  |  |
|  | **5** | **Deputāts I.Pimenovs**Papildināt likumprojektu ar jaunu pantu šādā redakcijā: “Noteikt, ka Ministru kabinets līdz 2020. gada 1. maijam iesniedz Saeimā likumprojektu “Grozījumi likumā “Par iedzīvotāju ienākuma nodokli””, kurš stājas spēkā 2021. gada 1. janvārī un nodrošina Diasporas likuma Pārejas noteikumu 10. punktā noteiktā regulējuma izpildi ārvalstīs gūtā pensijas ienākuma aplikšanā ar iedzīvotāju ienākuma nodokli, piemērojot pensijas neapliekamo minimumu tādā apmērā, kādā tas noteikts attiecīgajā ārvalstī.” |  |  |
|  | **6** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**Papildināt likumprojektu ar jaunu 24.pantu šādā redakcijā:“Izteikt 24.pantu šādā redakcijā: 24(1) Noteikt, ka tiek piešķirts finansējums pedagogu darba samaksas paaugstināšanas grafika nodrošināšanai no 2020.gada 1.septembra 8 100 000 *euro* apmērā, zemākās mēneša darba algas likmes paaugstināšanai pedagogiem 2020.gadā, 24 300 000 euro 2021.gadā un 24 300 000 euro 2022.gadā. (2) Noteikt, ka Ministru kabinets atrod nepieciešamos finansēšanas avotus šā panta pirmajā daļā minētajiem mērķiem, vadoties pēc labas pārvaldības principiem, efektīvi izmantojot finanšu resursus”. |  |  |
|  | **7** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**Papildināt likumprojektu ar jaunu 25.pantu šādā redakcijā:“Izteikt 25.pantu šādā redakcijā:(1) Noteikt, ka tiek piešķirts finansējums pirmsskolas izglītības iestāžu bērnu no 1,5 līdz 4 gadu vecuma izglītošanā nodarbināto pedagogu darba samaksas pakāpeniskai finansēšanai no valsts budžeta 4 200 000 *euro* apmērā 2020.gadā, 2 100 000 euro 2021.gadā un 2 100 000 euro 2022.gadā. (2) Noteikt, ka Ministru kabinets atrod nepieciešamos finansēšanas avotus šā panta pirmajā daļā minētajiem mērķiem, vadoties pēc labas pārvaldības principiem, efektīvi izmantojot finanšu resursus.””. |  |  |
|  | **8** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**Papildināt likumprojektu ar jaunu 26.pantu šādā redakcijā:“Izteikt 26.pantu šādā redakcijā:“(1) Noteikt, ka saskaņā ar “Zinātniskās darbības likuma” 33.panta otrās daļas prasībām tiek nodrošināts zinātnes bāzes finansējums 28 700 000 *euro* apmērā 2020.gadā, 46 600 000 euro 2021. un 2022.gadā. (2) Noteikt, ka Ministru kabinets atrod nepieciešamos finansēšanas avotus šā panta pirmajā daļā minētajiem mērķiem, vadoties pēc labas pārvaldības principiem, efektīvi izmantojot finanšu resursus.””. |  |  |
|  | **9** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**Papildināt likumprojektu ar jaunu 27.pantu šādā redakcijā:“Izteikt 27.pantu šādā redakcijā:“(1) Noteikt, ka saskaņā ar “Augstskolu likuma” 78.panta septīto daļu tiek nodrošināts papildus finansējums ikgadējam finansējuma pieaugumam studijām valsts dibinātās augstskolās 29  900 000 *euro* apmērā 2020.gadā, 31 700 000 euro apmērā 2021.gadā un 33 600 000 euro apmērā 2022.gadā.(2) Noteikt, ka Ministru kabinets atrod nepieciešamos finansēšanas avotus šā panta pirmajā daļā minētajiem mērķiem, vadoties pēc labas pārvaldības principiem, efektīvi izmantojot finanšu resursus.””. |  |  |
|  | **10** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**Papildināt likumprojektu ar jaunu 28.pantu šādā redakcijā:“Izteikt 28.pantu šādā redakcijā:“(1) Noteikt, ka tiek piešķirts finansējums augstskolu mācībspēku darba samaksas paaugstināšanas grafika nodrošināšanai no 1 100 000 *euro* apmērā 2020., 2021. un 2022. gadā.”  (2) Noteikt, ka Ministru kabinets atrod nepieciešamos finansēšanas avotus šā panta pirmajā daļā minētajiem mērķiem, vadoties pēc labas pārvaldības principiem, efektīvi izmantojot finanšu resursus.””. |  |  |
| Likums stājas spēkā 2020. gada 1. janvārī. |  |  |  |  |